nõukogu seisukohta järgmiste õigusaktide vastuvõtmise kohta: määrus, millega muudetakse Euroopa Parlamendi ja nõukogu määrusi (EÜ) nr 767/2008, (EÜ) nr 810/2009, (EL) 2016/399, (EL) 2017/2226, (EL) 2018/1240, (EL) 2018/1860, (EL) 2018/1861, (EL) 2019/817 ja (EL) 2019/1896 ning tunnistatakse kehtetuks nõukogu otsused 2004/512/EÜ ja 2008/633/JSK, et reformida viisainfosüsteemi ning määrus, millega muudetakse määrusi (EL) nr 603/2013, 2016/794, 2018/1862, 2019/816 ja 2019/818 seoses tingimuste kehtestamisega juurdepääsu saamiseks muudele ELi infosüsteemidele VISi kasutamise eesmärgil

KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse

2018/0152 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmiste õigusaktide vastuvõtmise kohta: määrus, millega muudetakse Euroopa Parlamendi ja nõukogu määrusi (EÜ) nr 767/2008, (EÜ) nr 810/2009, (EL) 2016/399, (EL) 2017/2226, (EL) 2018/1240, (EL) 2018/1860, (EL) 2018/1861, (EL) 2019/817 ja (EL) 2019/1896 ning tunnistatakse kehtetuks nõukogu otsused 2004/512/EÜ ja 2008/633/JSK, et reformida viisainfosüsteemi ning määrus, millega muudetakse määrusi (EL) nr 603/2013, 2016/794, 2018/1862, 2019/816 ja 2019/818 seoses tingimuste kehtestamisega juurdepääsu saamiseks muudele ELi infosüsteemidele VISi kasutamise eesmärgil

1.Taust

Ettepaneku Euroopa Parlamendile ja nõukogule edastamise kuupäev

(dokument COM(2018) 302 final – 2018/0152 COD): 16. mai 2018. Euroopa Majandus- ja Sotsiaalkomitee arvamuse kuupäev: 19. september 2018. Euroopa Andmekaitseinspektori arvamuse kuupäev: 12. detsember 2018. Euroopa Parlamendi seisukoha kuupäev, esimene lugemine: 13. märts 2019. Nõukogu seisukoha vastuvõtmise kuupäev: 27. mai 2021.

2.Komisjoni ettepaneku eesmärk

Käesoleva ettepaneku konkreetsed eesmärgid on:

(1)hõlbustada viisa taotlemise korda;

(2)hõlbustada ja tugevdada kontrolli välispiiril paiknevates piiripunktides ja liikmesriikide territooriumil;

(3)tõhustada Schengeni ala sisejulgeolekut, hõlbustades liikmesriikidevahelist teabevahetust kolmandate riikide kodanike kohta, kellel on pikaajalised viisad ja elamisload.

Ettepanekul on ka järgmised kõrvaleesmärgid:

(4)hõlbustada rände- ja õiguskaitseasutustel kolmandate riikide kodanike isikusamasuse kontrollimist liikmesriikide territooriumil;

(5)lihtsustada teadmata kadunud isikute tuvastamist;

(6)aidata tuvastada ja saata tagasi isikud, kes ei täida või enam ei täida tingimusi liikmesriikidesse sisenemiseks, seal viibimiseks või elamiseks;

(7)aidata õiguskaitseasutustel saada juurdepääs lühiajaliste viisade taotlejate ja omanike andmetele (mis juba on võimalik kehtivate õigusnormide alusel) ning laiendada sellist juurdepääsu pikaajaliste viisade ja elamislubade omanike andmetele, kui see on vajalik raskete kuritegude ja terrorismi tõkestamiseks, uurimiseks, avastamiseks või nende eest vastutusele võtmiseks, samas järgides andmekaitse ja privaatsuse rangeid standardeid;

(8)koguda statistikat, et toetada Euroopa Liidu rändepoliitika tõenduspõhist kujundamist.

3.Märkused nõukogu seisukoha kohta

Nõukogu seisukoht, mis võeti vastu esimesel lugemisel, kajastab täielikult Euroopa Parlamendi, nõukogu ja komisjoni kokkulepet, millele jõuti kolmepoolsetel läbirääkimistel 16. detsembril 2020.

Kokkuleppes on säilitatud komisjoni kavandatud olulised elemendid ja uuendused, millest mõnedesse tehakse teatavaid allpool kirjeldatud muudatusi.